
Указание № УО-МЗ-2 / 01.11.2007 г.

Относно: Разходи за възнаграждения по схема за предоставяне на безвъзмездна финансова помощ 2007BG161PO003/1.1.1-01/2007: „Подкрепа за създаване и развитие на стартиращи иновативни предприятия”

Съгласно т. 2.3. от Насоките за кандидатстване, в частта  „Специфични недопустими разходи за схемата” е предвидено, че разходите за възнаграждения  на собственика/собствениците, включително здравни и осигурителни вноски не са допустими. Във връзка с множество запитвания, следва да се има предвид обаче, че ако собственикът лично участва в провеждането на изследователска и развойна дейност, в качеството си на квалифициран персонал или изпълнява функцията на икономически мениджър (при условие, че притежава необходимите за тези дейности квалификации и опит), като за горните цели има сключен трудов договор с фирмата- бенефициент, той има право на възнаграждение по общия за схемата ред.

В случай, че лицето, което ще изпълнява функциите на икономически мениджър, има сключен договор за управление с фирмата - бенефициент, не е необходимо сключването на допълнителен трудов договор. По принцип, договорът за управление обхваща широк набор от функции, а обхватът на дейностите, които ще осъществява икономическия мениджър по проекта е по-тесен. Ето защо в Бюджета на проекта трябва да се предвиди само част от възнаграждението на управителя, съответстваща на изпълняваните от него дейности в качеството му на икономически мениджър. 

